Det hjalp ikke at Aalborg Pirates havde NHL-stjernen Colin Greening på banen. Gæsterne fra Frederikshavn var dominerende og blæste Aalborg omkuld. Kampen endte 0-6 til Frederikshavn. - Vi vinder som et hold og taber som et hold. Sådan var det i dag. Det var et kollektivt kollaps, der var på banen. Men det er nogle af de bump man må tage med. Nu er det bare med at komme videre, sagde Frederik Åkesson, direktør fra Aalborg Pirates efter kampen. Piraterne måtte samtidig afgive førstepladsen i ligaen til White Hawks.

Opsummering:
Aalborg Pirates blev blæst omkuld, da de tirsdag tog imod White Hawks fra Frederikshavn i Gigantium. Kampen endte 6-0 til høgene.